Subject: TEADE: Süsteemne tarbijaõiguste rikkumine ja kohtusüsteemi kurnamine parkimisturul
From: <[email-masked]>
To: <[email-masked]>
Date: Thu, 12 Mar 2026 11:18:31 +0200

Lugupeetud Justiitsministeeriumi esindajad

Kiri palun edastada Õiguspoliitika osakonda või Kohtute osakonda.

Pöördun Teie poole seoses murettekitava olukorraga Eesti eraparklate turul, 
kus domineeriv turuosaline on viimase kahe aasta jooksul tõstnud leppetrahve 
150% (kuni 100 euroni), ignoreerides seejuures süstemaatiliselt 
Tarbijavaidluste komisjoni otsuseid (nt 19-1/24-08802 ja 19-1/25-10488).

Peamised probleemkohad, mis vajavad riiklikku sekkumist:

*
Ebamõistlikud leppetrahvid: 100-eurone trahv 3-eurose parkimistasu eest on 
vastuolus VÕS § 42 lg 3 p 5 põhimõtetega.

*
Kohtusüsteemi kuritarvitamine: Ettevõte kasutab Eesti kohtuid oma 
automatiseeritud võlamenetluse osakonnana, hagedes massiliselt ja loobudes 
hagidest strateegiliselt hetkel, mil ähvardab sündida negatiivne 
kohtupretsedent. Riigikohus punkt 4 
<https://www.riigikohus.ee/et/lahendid?asjaNr=2-23-116531/33>

*	Analüüs: 10 kohtuniku täistööaja kulutamisest ühe ettevõtte 
"võlaosakonnana" on riigireformi ja kohtusüsteemi efektiivsuse seisukohalt 
kriitiline. Riik ei tohiks subsideerida erasektori masshagemist.
*
TVK otsuste ignoreerimine: Riikliku organi suuniseid ei võeta arvesse, vaid 
need vaidlustatakse kohtus eesmärgiga võita aega ebaseadusliku praktika 
jätkamiseks.

Olen koostanud põhjaliku analüüsi "Operatsioon: Konna keetmine", mis 
baseerub avalikel majandusaasta aruannetel ja kohtulahenditel. See paljastab 
mustri, kuidas Eesti tarbija on suunatud aktsepteerima ebaseaduslikke 
nõudeid.

Loe täispikka analüüsi siit: https://parkimistrahv.ee/parkimisoperaator/

Palun Teid analüüsida esitatud fakte ja kaaluda järelevalvemenetluse 
alustamist või seadusandlikke samme tarbijate kaitseks ja kohtusüsteemi 
koormuse vähendamiseks ajal kus kohtusüsteemid on üle koormatud - ERR uudis 
<https://www.err.ee/1609949753/kohtunikud-vaevlevad-keerukate-kohtuasjade-ja-toojou-puuduse-all>

Palun käesolev pöördumine registreerida ja teavitada mind ministeeriumi 
seisukohast antud küsimuses.

Lugupidamisega

[email-masked]